วัดบ้านพราน (จังหวัดอ่างทอง)

วัดบ้านพราน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีพราน อำเภอแสวงหา จังหวัดอ่างทอง

วัดบ้านพรานตั้งวัดเมื่อ พ.ศ. 1684 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494 หลวงปู่ชัยมงคล แห่งจังหวัดพระนครศรีอยุธยาเล่าไว้ว่า ผู้ที่สร้างวัดบ้านพรานชื่อนายพาน นางเงิน สองสามีภรรยา และนายกระปุกทอง ผู้เป็นบุตร ในระหว่าง พ.ศ. 1862–1870 หรือช่วงปลายกรุงสุโขทัย หลังจากนั้นวัดนี้ได้ถูกทิ้งร้างไปเป็นเวลา 100 กว่าปี  ต่อมาพวกนายพาน ได้มาตั้งหมู่บ้านขึ้นในบริเวณดังกล่าว จึงช่วยกันบูรณะวัดขึ้นมาใหม่ 

ปูชนียวัตถุในวัดคือ หลวงพ่อไกรทอง เป็นพระพุทธรูปหินทรายแกะสลักปางสมาธิ ประดิษฐานอยู่ในวิหารหลวงพ่อไกรทอง ซึ่งเป็นวิหารทรงเก๋งจีน ศิลปะยุคใหม่ของรัตนโกสินทร์ โดยจำลองเป็นเก๋งจีนบนเรือสำเภา พาหนะที่อัญเชิญหลวงพ่อไกรทองมาประดิษฐานยังวัดบ้านพราน นับตั้งแต่สมัยพ่อขุนศรีอินทราทิตย์

อ้างอิง

หมวดหมู่:อำเภอแสวงหา
บ้านพราน
หมวดหมู่:โบราณสถานในจังหวัดอ่างทอง